wickkiey/tamil-wikipedia-chunked huggingface dataset:
# ஆர். மகேந்திரன்

**ஆர். மகேந்திரன்**ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1989 மற்றும் 1996 ஆம் ஆண்டு நடந்த சட்டமன்றத் தேர்தல்களில், நாட்ராம்பள்ளி சட்டமன்றத் தொகுதியிலிருந்து, திராவிட முன்னேற்றக் கழககட்சி சார்பாகபோட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# மஞ்சு பாசினி

**மஞ்சு பாசினி** (செப்டம்பர் 24, 1906 - 23 செப்டம்பர் 1996) இந்திய விடுதலைப் போராட்ட செயற்பாட்டாளர்.
# மஞ்சு பாசினி

## வாழ்க்கைக் குறிப்பு

மஞ்சு பாசினி 1906 ஆம் ஆண்டு செப்டம்பர் 24ஆம் தேதி சென்னையில் பிறந்தார். இவரது தந்தை வழக்கறிஞர் நரசிம்ம அய்யர் ஆவார். சென்னை, தம்புச்செட்டி தெருவில் துர்காபாய் தேஷ்முக் தலைமையில் நடந்த அந்நிய துணி எதிர்ப்புப் போராட்டத்தில் கலந்து கொண்டார். இராஜாஜி நடத்திய வேதாரண்யம் உப்புச் சத்தியாகிரகப் போராட்டத்திலும் பங்கேற்றார். 1942 ஆம் ஆண்டு வெள்ளையனே வெளியேறு இயக்கத்தில் கலந்து கொண்டு சிறை சென்றார்.1940 ஆம் ஆண்டு இளம்பெண்களைக் கொண்டு, *சேவாதனம்* என்ற அமைப்பை உருவாக்கினார். இறை உணர்வு, தேசப்பற்று, சேவை என்ற மூன்று குறிக்கோளைக் கொண்டு இவ்வமைப்பு செயல்பட்டது.  
1947 முதல் 1967 வரை இவர் காங்கிரஸ் மகளிர் பிரிவுக்கு தலைமை ஏற்றார். பாரத சேவா சமாஜத்துக்கு தலைவராகவும் பணியாற்றியுள்ளார்.
# மஞ்சு பாசினி

## மறைவு

இவர் 23-9-1996 அன்று மறைந்தார்.  
- பைம்பொழில் மீரான், தலைநிமிர்ந்த தமிழச்சிகள் -தோழமை வெளியீடு-2007
# நிறைவுற்ற மற்றும் நிறைவுறாத சேர்மங்கள்

**நிறைவுற்ற மற்றும் நிறைவுறாத சேர்மங்கள்** ''(Saturated and unsaturated compounds)
'' என்பவை வேதிச் சேர்மங்களின் ஒரு பிரிவு ஆகும். கரிம வேதியியலில், கரிமச்சேர்மங்களை நிறைவற்ற சேர்மங்கள், நிறைவுறாத சேர்மங்கள் என்று இரு வகையாகப் பிரிப்பர். நிறைவுற்ற என்ற சொல் தெவிட்டல், நிரம்பல். பூரிதம், அதிகபட்சம் எனப் பல்வேறு பொருள்களில் பயன்படுத்தப்படுகிறது.  
நிறைவுற்ற சேர்மம் என்பது ஐதரசனேற்றம், ஆக்சிசனேற்ற கூட்டு மற்றும் லூயிசு காரத்துடன் பிணைப்பு போன்ற கூடுதல் வினைகளை எதிர்க்கும் ஓர் வேதிச் சேர்மம் அல்லது அயனியாகும். இந்த சொல் பல சூழல்களிலும் பல வகை வேதியியல் சேர்மங்களுக்கும் பயன்படுத்தப்படுகிறது. ஒட்டுமொத்தமாக, நிறைவுற்ற சேர்மங்கள் நிறைவுறா சேர்மங்களை விட குறைவான வினைத்திறன் கொண்டவையாகும். நிறைவுற்ற என்பது இலத்தீன் வார்த்தையான சடுராரே என்பதிலிருந்து பெறப்பட்டது, அதாவது 'நிரப்புதல்' என்பது இதன் பொருளாகும்.
# நிறைவுற்ற மற்றும் நிறைவுறாத சேர்மங்கள்

## கரிம வேதியியல்

### ஐதரோ கார்பன்கள்

கரிம வேதியியலில் இரட்டைப்பிணைப்பு அல்லது முப்பிணைப்பு இல்லாத கரிம சேர்மங்கள் நிறைவுற்ற சேர்மங்கள் எனப்படும்.  
எடுத்துக்காட்டாக பின்வரும் சேர்மங்களைக் கருதுவோம். 1. ஈத்தேன். 2. எத்திலின். 3. ஈத்தைன்
இவற்றுள் ஈத்தேன் (C<sub>2</sub>H<sub>6</sub>) என்பது ஒரு நிறைவுற்ற ஐதரோ கார்பன் ஆகும். ஏனெனில் இதன் கட்டமைப்பில் உள்ள கார்பன் – ஐதரசன் பிணைப்புகள் யாவும் ஒற்றைப் பிணைப்பால் பிணைக்கப்பட்டுள்ளன. இரட்டைப்பிணைப்போ அல்லது முப்பிணைப்போ இங்கு இல்லை.  
நிறைவுறுதல் என்ற கோட்பாட்டை பெயரிடும் முறைகள், வாய்ப்பாடுகள், பகுப்பாய்வு சோதனைகள் மூலம் விவரிக்க இயலும். ஐயுபிஏசி பெயரிடும் முறையில் நிறைவுறாத நிலை பிணைப்பின் வகை மற்றும் இருப்பிடம் ஆகியன குறிப்பிடப்படுகின்றன. இவை தவிர புரோமின் எண் சோதனை, நிறை நிறமாலையியல், அகச்சிவப்பு நிறமாலையியல், அணுக்கருக் காந்த உடனிசைவு சோதனைகளால் இத்தன்மை உறுதிசெய்யப்படுகிறது.  
பொதுவாக ஆல்கேன்கள் போன்ற நிறைவுற்ற சேர்மங்களுடன் சாத்தியமில்லாத வழக்கமான கூட்டு வினைகளை நிறைவுறாத சேர்மங்கள் மேற்கொள்கின்றன. நிறைவுற்ற ஒரு கரிமச்சேர்மத்தில் கார்பன் அணுக்களுக்கு இடையில் ஒற்றைப்பிணைப்பு மட்டுமே காணப்படும். ஆல்க்கேன்கள் நிறைவுற்ற கரிமச் சேர்மங்களுக்கு ஒரு முக்கியமான எடுத்துக்காட்டாகும். பலநிறைவுற்ற கரிமச் சேர்மங்களில் வேதி வினைக்குழுக்கள் இணைந்திருக்கும். உதாரணம்:ஆல்ககால்
# நிறைவுற்ற மற்றும் நிறைவுறாத சேர்மங்கள்

## நிறைவுறா சேர்மங்கள்

எத்திலினில் (C<sub>2</sub>H<sub>4</sub>) ஓர் இரட்டைப்பிணைப்பும், ஈத்தைனில் (C<sub>2</sub>H<sub>2</sub>) ஒரு முப்பிணைப்பும் உள்ளன. இவை இரண்டும் நிறைவுறாத சேர்மங்கள் என வகைப்படுத்தப்படுகின்றன.  
பொதுவாக வெவ்வேறு வகையான நிறைவுறா கரிம சேர்மங்கள் அங்கீகரிக்கப்படுகின்றன. ;ஐதரோகார்பன்களில்:
- ஆல்க்கீன்
- ஆல்க்கைன்
- அரீன்
கார்பன் மற்றும் ஐதரசன் தவிர்த்த வேற்றின அணுக்களைக் கொண்ட கரிம சேர்மங்களில் நிறைவுறாத குழுக்களின் பட்டியல் நீளமானதாகும். சில பொதுவான வகைகள்:
- கார்பனைல்- கீட்டோன், ஆல்டிகைடு, எசுத்தர், கார்பாக்சிலிக் அமிலம்
- நைட்ரைல்
- நைட்ரோ
| ஈத்தேன் | புரொப்பேன் | 1-ஆக்டனால் | } |
| --- | --- | --- | --- |
| எத்திலீன் | அசிட்டிலீன் | ஆல்ஃபா-லினோலெனிக் அமிலம் ஒரு நிறைவுறா கொழுப்பு அமிலம் | } |
| --- | --- | --- | --- |
# நிறைவுற்ற மற்றும் நிறைவுறாத சேர்மங்கள்

## கொழுப்பும் கொழுப்பு அமிலங்களும்

கொழுப்பு அமிலங்களையும் இந்த வகையில் நிறைவுற்ற கொழுப்புகள், நிறைவுறாத கொழுப்புகள் என்று அவற்றின் பகுதிக் கூறுகளைக் கொண்டு பிரிப்பர்.
கொழுப்பை உள்ளடக்கிய டிரைகிளிசரைடுகள் (கொழுப்புகள்) நிறைவுற்ற சிடீயரிக் மற்றும் நிறைவுற்ற ஒலியிக்கு அமிலங்களிலிருந்து பெறப்படுகின்றன.  
பல தாவர எண்ணெய் கொழுப்பு அமிலங்கள் ஒன்று அல்லது அதற்கு மேற்பட்ட இரட்டைப் பிணைப்புகள் உள்ளன.
# நிறைவுற்ற மற்றும் நிறைவுறாத சேர்மங்கள்

## கரிமவுலோக சேர்மங்களில்

கரிமவுலோக வேதியியலில், ஓர் ஒருங்கிணைந்த நிறைவுறாத அணைவுச் சேர்மத்தில் 18 எண்ணிக்கைக்கும் குறைவான இணைதிறன் எலக்ட்ரான்கள் உள்ளன. இதனால் ஆக்சிசனேற்ற கூட்டு வினை அல்லது கூடுதல் ஈந்தணைவியால் ஒருங்கிணைப்புக்கு எளிதில் உள்ளாகிறது. நிறைவுறாத தன்மை பல வினையூக்கிகளின் சிறப்பியல்பாகும். நிறைவுறாத ஒருங்கிணைப்பிற்கு நேர் எதிரானது நிறைவுற்ற ஒருங்கிணைப்பாகும். நிறைவுற்ற ஒருங்கிணைப்பு அணைவுகள் அரிதாகவே வினையூக்கி பண்புகளை வெளிப்படுத்துகின்றன.
# நிறைவுற்ற மற்றும் நிறைவுறாத சேர்மங்கள்

## மேற்பரப்பு வேதியியல்

இயற்பியல் வேதியியலில், மேற்பரப்பு செயல்முறைகளைக் குறிப்பிடும் போது, நிறைவுறுதல் என்பது ஒரு பிணைப்பு தளம் முழுமையாக ஆக்கிரமிக்கப்பட்டுள்ள அளவைக் குறிக்கிறது. எடுத்துக்காட்டாக, காரம் நிறைவுறுதல் என்பது கார நேர்மின் அயனிகளை பரிமாற்றக்கூடிய நேர்மின் அயனிகளின் பகுதியைக் குறிக்கிறது.
# ரெமோ பெர்னாண்டஸ்

**ரெமோ பெர்னாண்டஸ்** (*Remo Fernandes*, பிறப்பு: 8 மே 1953) பிறப்பால் போர்த்துகீசிய குடியுரிமை கொண்ட ஓர் இந்தியப் பாடகர் ஆவார். *பாப் / ராக் / இந்திய இசை*யில் பாடல்கள் பாடுபவராகவும் மற்றும் திரைப்பட பின்னணி பாடகராகவும் இருக்கிறார். கோவாவில் தனது குழந்தை பருவத்திலும் பின்னர் இளமை பருவத்தில் உலகத்தில் உள்ள பல இடங்களில் இவர் வாழ்ந்ததால் பல்வேறு கலாச்சாரங்களையும் பாணிகளையும் அவர் இந்திய இசையில் இணைத்தார்.  
இவரதுஆங்கில இசைப்பாடல்கள் இந்திய வாழ்க்கை மற்றும் சமூக-அரசியல் நிகழ்வுகள் பிரதிபலிக்கும் விதமாக உள்ளது. அவர் தற்போது தனது பாடல்களை ஆங்கிலம், இந்தி, பிரெஞ்சு, போர்த்துக்கேயம், மற்றும் கொங்கணி மொழிகளில் எழுதுகிறார்.
# ரெமோ பெர்னாண்டஸ்

## விருதுகள்

- பத்மசிறீ, 2007
# தாய் செடி

**தாய் செடி** (*mother plant*) என்பது அதே போன்று வேறு ஒரு செடியை தண்டு கிளைத்தல் (cuttings) அல்லது மறுபாதி (offsets) மூலம் உருவாக்கம் செய்ய வளர்க்கப்படும் செடியாகும். இம்முறை ஒரே வகையான செடிகளை அதிக அளவில் வளர்க்க விவசாயம் மற்றும் தோட்டக்கலை துறைகளில் பயன்படுத்தப்படுகிறது.
# கல்வி நுட்பவியல்

**கல்வி நுட்பவியல்** (*educational technology*) என்பது கற்றலை எளிதாக்கி தகுந்த தொழில்நுட்ப நிகழ்முறைகள் மற்றும் வளங்களை உருவாக்குதல், பயன்படுத்துதல் மற்றும் நிர்வகித்தல் போன்ற செயல்பாடுகள் மூலம் மேம்படுத்தும் ஆய்வு மற்றும் நடைமுறைகள் ஆகும். கல்வி நுட்பவியல் என்பது வெளி வன்பொருள் மற்றும் கல்வி கோட்பாடுகளின் பயன்பாடு ஆகும். கற்றல் கோட்பாடுகள், கணினி அடிப்படையிலான பயிற்சி, மின் கற்றல் மற்றும் தானியங்கி தொழில்நுட்பங்களில் பயன்படுத்தும் தானியங்கி கற்றல் போன்ற பல்வேறு கூறுகளை உள்ளடக்கி சூழ்ந்திருக்கிறது அதன்படி கல்வி நுட்பவியலின் நுண்ணறிவு மற்றும் தொழில்நுட்ப வளர்ச்சியை வருவிக்கும் பல்வேறுபட்ட தனித்தியங்கும் அம்சங்கள் கல்விநுட்பவியலில் உள்ளது.  
கல்வி நுட்பவியல் என்பது கற்றலுக்கான கல்வி அணுகுமுறையின் கருத்தியல் மற்றும் பயிற்சியாகும். கல்வி நுட்பவியல் என்பது அறிவுத்தொடர்பு மற்றும் முன்னேற்றம் மற்றும் பரிமாற்றத்தை வளர்க்க உதவும் தொழில்நுட்பக் கருவிகள் மற்றும் ஊடகங்கள் ஆகும். கல்வி நுட்பவியல் என்பது மாணவர் மற்றும் கலைத்திட்டம் மேலாண்மை மற்றும் கல்வி மேலாண்மைத் தகவல் முறைகள்(EMIS) கருவிகளை உள்ளடக்கிய கற்றல் மேலாண்மை அமைப்பேயாகும்(LMS).  
கல்வி நுட்பவியல் என்பது அதுவே ஒரு கல்விப் பாடமாகும். இது போன்ற பாடப்பிரிவுகள் கணினி படிப்புகள் அல்லது தகவல் தொடர்பு நுட்பவியல் என்று அழைக்கப்படுகின்றன.
# ஏ. முகம்மது ஜான்

**ஏ.முகம்மது ஜான்** (*A. Mohammed John*)(1948-23 மார்ச் 2021) என்பவர் தமிழக அரசியல்வாதியும், தொழிலதிபரும் ஆவார். இவர் 2011ஆம் ஆண்டு நடந்த சட்டமன்றத் தேர்தலில், இராணிப்பேட்டை தொகுதியிலிருந்து,அனைத்திந்திய அண்ணா திராவிட முன்னேற்றக் கழகம்சார்பாகப் போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார். இவர்மாநில பிற்படுத்தப்பட்ட,மிகவும்பிற்படுத்தப்பட்டமற்றும்சிறுபான்மையினர்நலத்துறைஅமைச்சராகஇருந்தார்.
.  
முகம்மது ஜான் இந்திய நாடாளுமன்றத்தின் மாநிலங்களவை உறுப்பினராக 2019ஆம் ஆண்டு தேர்ந்தெடுக்கப்பட்டார்
# ஏ. முகம்மது ஜான்

## தொழில்

முகம்மது ஜான் ஒரு தோல் உற்பத்தி மற்றும் ஏற்றுமதியில் தொழிலதிபராக இருந்தார்.
# ஏ. முகம்மது ஜான்

## இறப்பு

முகமது ஜான் 23 மார்ச் 2021 அன்று மாரடைப்பால் உயிரிழந்தார்.
# இரா. பார்த்தீபன்

**இரா. பார்த்தீபன்** (*R. Parthipan*)(பிறப்பு சூன் 4, 1963) என்பவர் இந்திய அரசியல்வாதியும் தமிழ்நாட்டிலிருந்து இந்திய நாடாளுமன்றத்திற்குத் தேர்ந்தெடுக்கப்பட்டு பணியாற்றிய நாடாளுமன்ற முன்னாள் உறுப்பினரும் ஆவார். இவர் தேனி மாவட்டம் கூழையனுார் பகுதியினைச் சார்ந்தவர். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், இந்திய நாடாளுமன்ற உறுப்பினராகதமிழ்நாட்டில்பெரியகுளம் மக்களவைத் தொகுதிக்கு2014 ஆண்டு நடைபெற்ற நாடாளுமன்றத் தேர்தல் மூலம் தேர்ந்தெடுக்கப்பட்டு 2019ஆம் ஆண்டு வரை இப்பதவியினை வகித்தார்.
# ச. அழகுவேலு

**ச. அழகுவேலு**(*S. Alaguvelu*) என்பவர் இந்திய அரசியல்வாதியும், முன்னாள் தமிழ்நாடு சட்டமன்ற உறுப்பினரும் ஆவார். 1989 மற்றும் 1996ஆம் ஆண்டுகளில் நடந்த தேர்தல்களில் திராவிட முன்னேற்றக் கழக வேட்பாளராக கண்டமங்கலம் தொகுதியிலிருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இத்தொகுதியானது தாழ்த்தப்பட்ட சாதியினருக்காகஒதுக்கப்பட்ட ஓர் தனித்தொகுதியாகும்.
# கே. ஆர். ஜி. தனபாலன்

**கே. ஆர். ஜி தனபாலன்**ஓர் இந்திய அரசியல்வாதி மற்றும் தமிழ்நாட்டின் முன்னாள் சட்டமன்ற உறுப்பினர்ஆவார்.இவர் 1989 மற்றும் 1996 ஆம் ஆண்டு சட்டமன்ற தேர்தல்களில் சேலம்-I தொகுதியிலிருந்து, திராவிட முன்னேற்றக் கழக கட்சியின் வேட்பாளராக தமிழ்நாடு சட்டமன்றத்திற்கு தேர்ந்தெடுக்கப்பட்டார்.
# சி. கே. தமிழரசன்

**செ. கு. தமிழரசன்** (*C. K. Thamizharasan*) என்பவர் இந்தியாவைச் சேர்ந்த ஓர் அரசியல்வாதியும் முன்னாள் தமிழ்நாடு சட்ட மன்றஉறுப்பினரும் ஆவார். 2011 ஆம் ஆண்டு நட்டைபெற்ற சட்டமன்றத் தேர்தலில்,இந்தியக் குடியரசுக் கட்சி கட்சியின் சார்பாக கீழ்வைத்தியனாங்குப்பம் சட்டமன்றத் தொகுதியில் வெற்றி பெற்று, தமிழ்நாட்டின்பதினான்காவது சட்டமன்றத்தில் உறுப்பினர் ஆனார். இவர்பதினான்காவது தமிழ்நாடு சட்டமன்றத்தின்இடைக்கால சபாநாயகராகச் செயல்பட்டார்.  
2016 ஆம் ஆண்டு நடைபெற்ற சட்டமன்றத் தேர்தலில், இத்தொகுதியில் ஜி. லோகநாதன் என்பவர் வெற்றிபெற்றார்.
# ஏ. எல். தங்கவேல்

**ஏ. எல். தங்கவேல்** ஓர் இந்திய அரசியல்வாதி மற்றும் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு நடைபெற்ற தமிழ்நாடு சட்டமன்றத்தேர்தலில், சேலம்-இரண்டாம் தொகுதியில் இருந்து, திராவிட முன்னேற்றக் கழக வேட்பாளராக போட்டியிட்டு, தமிழ்நாடு சட்டமன்றத்திற்கு தேர்ந்தெடுக்கப்பட்டார்.
# எம். முத்துகிருஷ்ணன்

**எம். முத்துக்கிருஷ்ணன்** (M. Muthukrishnan) என்பவர் ஒரு இந்திய அரசியல்வாதியும், தமிழகத்திலிருந்து தேர்ந்தெடுக்கப்பட்ட முன்னாள் இந்திய நாடாளுமன்ற உறுப்பினரும் ஆவார். இவர், 1951 மற்றும் 1957 தேர்தல்களில் இந்திய தேசிய காங்கிரசு கட்சியின் வேட்பாளராகவேலூர் மக்களவைத் தொகுதியில் இருந்து மக்களவைக்கு தேர்ந்தெடுக்கப்பட்டார்.
# ம. கண்ணன்

**ம. கண்ணன்** (*M. Kannan*) (பிறப்பு மே 4, 1952) என்பவர் ஒரு இந்திய அரசியல்வாதியும், விவசாயியும் ஆவார். இவர் தமிழ்நாட்டின் முன்னாள் சட்டமன்ற உறுப்பினரும் ஆவார். விழுப்புரம் அரசுக் கல்லூரி, நந்தனம் அரசுக் கல்லூரிகளில் கல்லூரிக் கல்வியினை முடித்தவர். கண்ணன் 1977 மற்றும் 1980 ஆகிய ஆண்டுகளில் நடந்த தேர்தல்களில் அண்ணா திராவிட முன்னேற்ற கழக வேட்பாளராக கண்டமங்கலம் தொகுதியிலிருந்து தமிழ்நாட்டின் சட்டமன்றத்திற்குத் தேர்ந்தெடுக்கப்பட்டார்.
# கே. கோபால் (அரசியல்வாதி)

**கே. கோபால்** (1959) என்பவர் ஒரு மருத்துவா் (MBBS,DCH,PG.Dip.Diab) மற்றும் அரசியல்வாதி ஆவார். இவர் நாடாளுமன்றத்துக்கு (1991) தமிழ்நாட்டில் இருந்து நாடாளுமன்ற உறுப்பினராக 2014ல் அண்ணா திராவிடமுன்னேற்ற கழகம் சாா்பில் தோ்ந்தெடுக்கப்பட்டுள்ளாா். இவர் முன்னாள் சட்டமன்ற உறுப்பினா் திரு.வேதையன் அவா்களின் பேரன் ஆவார்.
# ஆகோள்

தமிழ் இலக்கணத்தில் புறப்பொருள் திணைகளுள் ஒன்றான வெட்சித் திணை தொடர்பில் ஆகோள் என்பது அத்திணையின் ஒரு துறை அல்லது உட்பிரிவு ஆகும். ஆகோள் என்னும் சொல் "ஆவினைக் கொள்ளுதல்". என்னும் பொருளைக் கொடுக்கும். வெட்சித் திணையில், பகைவருடைய பசுக் கூட்டங்களை, அவற்றின் கன்றுகளுடன் கவர்வதற்காகச் செல்லும் செயலைப் பொருளாகக் கொள்ளும் துறை ஆகோள் எனப்படுகிறது.
ஆகோள் என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது
# ஆகோள்

## விதி

வென் றார்த்து விறன் மறவர்
கன்றோடும் ஆதழீஇ யன்று
# ஆகோள்

## விதி

### சான்று

கொடுவரி கூடிக் குழூஉக்கொண் டனைத்தால்
நெடுவரை நீள்வேய் நரலும் – நடுவூர்க்
கணநிரை கைக்கொண்டு கையகலார் நின்ற
நிணநிரை வேலார் நிலை.
# ஆகோள்

## விதி

### சான்று

#### பொருள்

குருதியைக் கோர்த்த வேலியினை உடைய வெட்சி மறவர்கள், உயர்ந்த மலையில், நீண்ட மூங்கில்கள் ஒலிக்கும் ஊரின் நடுவில் இருந்த பசுக்கூட்டங்களைக் கைப்பற்றிக்கொண்டு அவ்விடத்திலிருந்து நீங்காதவர்களாய் இருப்பது என்பது, புலிகள் ஒன்றுகூடித் திரண்டு நிற்பதைப் போன்றது என இவ்வெண்பாவில் கூறப்பட்டுள்ளது. அதனால் இவ்வெண்பா ஆகோள் என்ற துறைக்குச் சான்றாகிறது.  
##### சான்றாதாரம்  
##### வெளி இணைப்பு
https://ta.wiktionary.org/wiki/ஆகோள்
# சி. ஆர். இராமச்சந்திரன்

**சி. ஆர். இராமச்சந்திரன்**ஓர் இந்திய
அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1996 சட்டமன்றத் தேர்தலில்,திராவிட முன்னேற்றக் கழகவேட்பாளராகதொண்டாமுத்தூர்தொகுதியில் இருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார்.. பின்னர்தமிழ்நாடு சட்டமன்றத் தேர்தல், 2001இல்இவர் வேட்பாளராகத் தேர்வு செய்யப்படவில்லை.
# கே. ஈ. கிருஷ்ணமூர்த்தி

**கொம்மம்பட்டு எல்லப்பகவுணர் கிருஷ்ணமூர்த்தி** பரவலாக **கே. ஈ. கிருஷ்ணமூர்த்தி** (K. E. Krishnamoorthi) என அறியப்படும் இவர் ஓர் இந்திய அரசியல்வாதி. தமிழ்நாடு மாநிலத்தின் மேனாள் சட்ட மன்ற உறுப்பினர் ஆவார். அனைத்திந்திய அண்ணா திராவிட முன்னேற்றக் கழகம்கட்சி சார்பாக பர்கூர் சட்டமன்றத் தொகுதியில் 2011ஆம் ஆண்டின் தமிழ்நாடு சட்டமன்றத் தேர்தலில்போட்டியிட்டு வெற்றிபெற்றார்.
# கே. ஈ. கிருஷ்ணமூர்த்தி

## ஆரம்பகால வாழ்க்கை

கிருஷ்ணமூர்த்தி, கிருஷ்ணகிரி மாவட்டம், ஊத்தங்கரை தாலுகாவில் உள்ள கொம்மம்பட்டுவில் பிறந்தார். ஐந்தாம் வயதில் தனது தந்தையினை இழந்தார்.
# வன்மைகாட்டி

**வன்மைகாட்டி** (*Scleroscope*) என்பது எதிர்தெறி வன்மையை (rebound hardness) அளவிடுவதற்குப் பயன்படும் சாதனம் ஆகும். முனையில் வைரம் பதிக்கப்பட்ட ஒரு சுத்தி நிலையான உயரத்தில் இருந்து விழும்படியான அமைப்பை பெற்றுள்ளது. இச்சாதனம் 1907 ஆம் ஆண்டில் கண்டுபிடிக்கப்பட்டது. இந்த கடினமான முறையின் ஒரு முன்னேற்றமாக, லீப் கடினத்தன்மை எதிர்தெறி வன்மை சோதனை 1970 களில் கண்டறியப்பட்டது, இம்முறையில் கடினத்தன்மையை தீர்மானிக்க, தாக்கம் மற்றும் மீட்சி வேகங்கள் (ஒரு காந்தத்தூண்டல் மூலம் அளவிடப்படுகிறது) விகிதத்தைப் பயன்படுத்துகின்றனர்.
# பனிக் கழித்தல்

**பனிக்கழித்தல்** (*Ice pruning*)என்பது தாவரத்தின் காற்று வீசும் திசை நோக்கிய பக்கத்தில் ஒரு குறிப்பிட்ட பகுதி மட்டும் கழிக்கப்படும் இயற்கையான தாவர அடர்த்தியைக் கழிக்கும் நடைமுறையாகும். இது காற்றில் அடித்துவரப்படும் பனி மற்றும் வீழ்பனித் துகள்களின் தாக்கத்தால் நடைபெறுவது. இந்நிகழ்வு சிலநேரம் **வீழ்பனிக் கழித்தல்** எனப்படுகிறது. இந்தக் கழித்தல் நடைபெற இயல்பாக தாவரத்தின் பல வளர்ச்சிக் காலங்களில் தேவைப்படும். வீழ்பனிக் காலத்தில் மேலோங்கிய காற்றுகள் வீசும் திசை வின்ட்ரோஸ் வரைபடத்தில் உள்ளது போல, குறித்தவொரு ஒழுங்கில் அமைந்தால்தான் பனிக் கழிக்கப்பட்டத் தாவரத்துக்குத் தனித்துவமிக்க சமச்சீரற்ற தோற்றம் அமையும்.  
உயர்ந்த மலைச்சரிவுகள் மற்றும் நிலநடுக்கோட்டிலிருந்து 50 பாகையளவுக்கு மேலமைந்த இடங்கள் போன்ற உயரமான இடங்களில் பனிக் கழித்தல் நடைபெறுகிறது. வட கனடாவில் கறுப்பு ஸ்புரூஸ் மரங்கள் அதிகம் காணப்படும் காடுகள் குறிப்படத் தகுந்த வகையில் பனிக் கழித்தல் செய்யப்பட்ட தனி மரங்களைக் கொண்டுள்ளன. .
# ஏ. அஸ்லம் பாஷா

**ஏ. அசுலம் பாசா** (*A. Aslam Basha*) ஓர் இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் மனிதநேய மக்கள் கட்சி சார்பாக ஆம்பூர் சட்டமன்றத் தொகுதியில் 2011ஆம் ஆண்டுதமிழ்நாடு சட்டமன்றத் தேர்தலில்வெற்றி பெற்று,தமிழ்நாட்டின் பதினான்காவது சட்டமன்றத்தின்உறுப்பினர் ஆனார்.  
பின்னர் 2016 சட்டமன்றத் தேர்தலில் இத்தொகுதியில் ஆர். பாலசுப்பிரமணி தேர்வுச் செய்யப்பட்டார்.
# கொ. வீ. நன்னன்

**கொ. வீ. நன்னன்** (*K. V. Nannan*) ஓர் தமிழக அரசியல்வாதி ஆவார். இவர் தமிழ்நாட்டின் செங்கம் சட்டமன்றத் தொகுதியிலிருந்து தேர்ந்தெடுக்கப்பட்டார். இவர் பட்டியல் சாதியினரும் பட்டியல் பழங்குடியினவகுப்பை சார்ந்த வேட்பாளர்ஆவார்.1996 தமிழ்நாடு சட்டமன்றத் தேர்தலில்இவர் திராவிட முன்னேற்றக் கழகத்தின்சார்பில் போட்டியிட்டு வெற்றி பெற்றவர்.
# கிராமர்சின் விதி

**கிராமர்சின் விதி** (*Kramers' law*) என்பது திடமான இலக்கு ஒன்றைத் தாக்கும் இலத்திரனால் உற்பத்தி செய்யப்படும் எக்சு-கதிர்களின் நிறமாலைப் பரவலுக்கான சமன்பாடு ஆகும். இச்சமன்பாடு பிரெம்சுட்ராலுங் கதிர்வீச்சைப் பற்றியது மட்டுமே, குறிப்பிட்ட தனிமத்திற்கான கதிர்வீச்சு பற்றியது அல்ல. இச்சமன்பாட்டின் கண்டுபிடிப்பாளரான டச்சு இயற்பியலாளர் என்ட்ரிக் அந்தோனி கிராமர்சின் நினைவாக இது பெயரிடப்பட்டது.  
கிராமர்சின் விதிக்கான சமன்பாடு பொதுவாக உந்தப்பட்ட கதிரியக்கத்தின் அலைநீளம் <math>\lambda</math> இற்கு எதிராக வெளிவிடப்படும் ஒளியணுக்கள் <math>I</math> இன் எண்ணிக்கையாகத் தரப்படும்.:  
:<math>I(\lambda)d\lambda = K \( \frac{\lambda}{\lambda_{min}} - 1 \)\frac{1}{\lambda^2} d\lambda</math>  
மாறிலி *K* என்பது இலக்குத் தனிமத்தின் அணு எண் ஆகும், <math>\lambda_{min}</math> என்பது துவான்-ஹண்ட் விதியில் தரப்படும் மிகக்குறைந்த அலைநீளம். அதிகூடிய செறிவு <math>\frac{K}{4\lambda_{min}^2}</math> at <math>2 \lambda_{min}</math> ஆல் தரப்படும்.  
ஆற்றல் பாயத்திற்கான எளிய சமன்பாட்டைப் பெறுவதற்கு, முதலில் மாறிகளை <math>\lambda</math> (அலைநீளம்) இலிருந்து
<math>\omega</math> (கோண அதிர்வெண்) இற்கு <math>\lambda=2\pi c/\omega</math> மற்றும் <math>\tilde I(\omega)=I(\lambda)\frac{-d\lambda}{d\omega}</math> ஆகியவற்றைப் பயன்படுத்தி மாற்ற வேண்டும்.  
இப்போது, <math>\tilde I(\omega)</math> என்பது <math>\omega</math> ஐ 0 முதல் <math>\omega_{max}</math> வரை தொகையீடு செய்வதன் மூலம் ஒளியணுக்களின் மொத்த எண்ணிக்கையைப் பெறலாம், இங்கு <math>\omega_{max}=2\pi c/\lambda_{min}</math>:  
:<math>\tilde I(\omega)=\frac{K}{2\pi c}\( \frac{\omega_{max}}{\omega}-1\)</math>  
ஆற்றல் பாயமானது (<math>\psi(\omega)</math>) <math>\tilde I</math> ஐ ஆற்றல் <math>\hbar\omega</math> ஆல் பெருக்குவதன் மூலம் பெறலாம்:  
<math>\omega \le \omega_{max}</math> இற்கு,
:<math>\psi(\omega)=\frac{K}{2\pi c}(\hbar\omega_{max}-\hbar\omega)</math>,  
<math>\omega\ge \omega_{max}</math> இற்கு,
:<math>\psi(\omega)=0</math>  
இது ஒரு நேரியல் சார்பாகும். அதிகபட்ச ஆற்றல் <math>\hbar\omega_{max}</math> இல் இது சுழியம் ஆகும்.
# மாவட்ட ஆசிரியர் கல்வி மற்றும் பயிற்சி நிறுவனம், மாயனூர்

**கரூர் மாவட்ட ஆசிரியர் கல்வி மற்றும் பயிற்சி நிறுவனம்** இந்தியாவின் தமிழ்நாடு மாநிலத்தின் கரூர் மாவட்டத்தில் மாயனூர் என்ற ஊரில் அமைந்துள்ளது.
# மாவட்ட ஆசிரியர் கல்வி மற்றும் பயிற்சி நிறுவனம், மாயனூர்

## அமைவிடம்

கரூரிலிருந்து சுமார் 20 கி.மீ துாரத்தில் திருச்சி செல்லும் சாலையில் அமைந்துள்ளது.
# மாவட்ட ஆசிரியர் கல்வி மற்றும் பயிற்சி நிறுவனம், மாயனூர்

## ஏழு கிளைகள்

1. பணிமுன் பயிற்சி
1. பணியிடைப் பயிற்சி
1. பணிஅனுபவக் கல்வி
1. மாவட்ட வள அலகு
1. திட்டமிடலும் மேலாண்மையும்
1. கலைத்திட்டம் பாடப்பொருள் உருவாக்கம் மதிப்பிடுதல்
1. கல்வி நுட்பவியல்
# மாவட்ட ஆசிரியர் கல்வி மற்றும் பயிற்சி நிறுவனம், மாயனூர்

## ஏழு துறைகளின் செயல்பாடுகள்

### பணிமுன் பயிற்சி பிரிவு

- ஆசிரியர் கல்வியை அளித்தல், அதாவது மேனிலைக் கல்வியில் (பனிரெண்டாம் வகுப்பு) தேர்ச்சி பெற்ற மாணவ மாணவியரை மதிப்பெண் அடிப்படையில் தேர்வு செய்து இரண்டாண்டுக் கல்வியாக வழங்கப்படுகிறது. இவர்கள் 1முதல் 5ஆம் வகுப்பு வரை கற்பிக்கும் தகுதியைப் பெறுவர்.
- கற்போரை மையமாகக் கொண்ட கல்வியையும், ஆளுமை வளர்ச்சிக்கான கல்வியையும் நன்னெறி பண்பாட்டுக் கல்வியையும் மற்றும் கற்றல் பொருள் துணைக்கருவிகள் தயாரித்தல் மற்றும் பயன்படுத்தலையும் ஆராய்ச்சி வாயிலாக பரப்புதல்.
- கற்பிக்கும் முறைகளை கவனித்தல்.
- உளவியல் ஆலோசனை மற்றும் வழிகாட்டல்.
# மாவட்ட ஆசிரியர் கல்வி மற்றும் பயிற்சி நிறுவனம், மாயனூர்

## ஏழு துறைகளின் செயல்பாடுகள்

### பணியிடை பயிற்சி பிரிவு

- மாவட்டம் முழுமையிலுள்ள தொடக்ககல்வி,உயர்நிலை, மேல்நிலை கல்வி ஆசிரியர்கள், தலைமை ஆசிரியர்கள், கருத்தாளர்கள் ஆகியோருக்கு திட்டமிட்டு பணியிடைப் பயிற்சி அளித்தல்.
# அ. தேவராஜ்

**அ. தேவராஜ்** என்பவர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார்.. இவர் 1991 ஆண்டு நடந்த சட்டமன்ற தேர்தலில், அண்ணா திராவிட முன்னேற்ற கழக வேட்பாளராகச் செய்யார் தொகுதியில் இருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார்.. இவர் மொத்தவாக்கு சதவீதமான 72.36% வாக்குகளில் 60.59% வாக்குகளைப் பெற்றார். திராவிட முன்னேற்றக் கழக வேட்பாளரை விட 35,955 வாக்குகள் அதிகம் பெற்றார்.  
இவர் சட்டமன்ற உறுப்பினராக இருந்த போது , செய்யார் நகரத்திற்குச் சிப்காட் தொழிற்துறையைக் கொண்டு வரக்கோரிசட்டமன்றத்தில் பேசினார். மேலும் அதற்கான இடங்களை வாங்குவதற்கான ஒப்புதலையும் பெற்றார்.  
இவர் சென்னை பல்கலைக்கழகத்தின் சிண்டிகேட் மற்றும் செனட் உறுப்பினராகத் தேர்ந்தெடுக்கப்பட்டார். இவர் 1991ஆம் ஆண்டுசூலை 13 ஆம் நாள் தமிழகச் சட்டமன்றத்தில் மதிப்பீட்டுக் குழுவின் உறுப்பினராகவும் தேர்ந்தெடுக்கப்பட்டார்.
# கே. எஸ். அர்த்தநாதீஸ்வர கவுண்டர்

**கே. எஸ். அர்த்தநாதீஸ்வர கவுண்டர்** (*K. S. Ardhanareeswara Gounder*) என்பவர் ஒர் இந்திய அரசியல்வாதியும் மேனாள் தமிழ்நாடு சட்டமன்ற உறுப்பினரும் ஆவார். இந்திய தேசிய காங்கிரசு கட்சியின் வேட்பாளராக போட்டியிட்ட இவர் 1952ல் நடந்த தேர்தலில் எடப்பாடி தொகுதியிலிருந்தும், 1957 மற்றும் 1962 ல் நடந்த தேர்தலில் மேட்டூர் தொகுதியிலிருந்தும்தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.
# டி. செங்குட்டுவன்

**டி. செங்குட்டுவன்**ஓர் இந்திய அரசியல்வாதி. இவர் தமிழ்நாடு மாநிலத்தின் தற்போதைய சட்ட மன்ற உறுப்பினர் ஆவார். இவர் 2006 மற்றும் 2016 ஆம் ஆண்டு நடந்த சட்டமன்றத் தேர்தலில், கிருஷ்ணகிரி தொகுதியிலிருந்தும், 2011 ஆம் ஆண்டு தேர்தலில், வேப்பனபள்ளி தொகுதியிலிருந்தும், திராவிட முன்னேற்றக் கழக சார்பாகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் தற்போது கிருஷ்ணகிரி கிழக்கு மாவட்ட திமுக மாவட்ட பொறுப்பாளராக இருக்கிறார்.
# ஆ. மு. இராமசாமி

**ஆ. மு. இராமசாமி** *(A. M. Ramasamy)* ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1989 மற்றும் 1996 ஆம் ஆண்டுகளில் நடந்த சட்டமன்றத் தேர்தலில், ஆத்தூர் தொகுதியிலிருந்து, திராவிட முன்னேற்றக் கழக சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். தொழிலதிபரான இவர் இராசிபுரம் அருகே உள்ள கிராமம் ஒன்றில் பிறந்தார்.
# ஏ. கிருஷ்ணவேணி

**கே. கிருஷ்ணவேணி** (*K. Krishnaveni*) என்பவர் இந்தியாவைச் சேர்ந்த ஓர் அரசியல்வாதியாவார். தமிழ்நாட்டிலுள்ள ஆண்டிப்பட்டி தொகுதியின் முன்னாள் சட்டமன்ற உறுப்பினருமாவார். 1962 ஆம் ஆண்டு நடைபெற்ற தேர்தலில் ஆண்டிபட்டி சட்டமன்ற தொகுதியில் இந்திய தேசிய காங்கிரசு கட்சியின் வேட்பாளராகப் போட்டியிட்டு தமிழ்நாடு சட்டசபைக்கு தேர்ந்தெடுக்கப்பட்டார்.
# பின்புறத்தோட்டம்

**பின்புறத்தோட்டம்** (back garden) என்பது வசிப்பிடத் தோட்டமாகும். ஒரு வீட்டின் முன்புறத் தோட்டத்திற்கு நேர்எதிராக பின்பக்கமுள்ளது, பின்புறத் தோட்டமாகும். புறநகர் பகுதிகளில் வாழ்ந்த ஆங்கிலேயர்களுக்கு இத்தோட்டக்கலை சிறப்புப் பண்பாடாக விளங்குகிறது.
ஒரு முக்கியமான கட்டிடம் இரு பகுதிகளாகப் பிரிக்கப்படும் பொழுது முன்புறத் தோட்டம், பின்புறத்தோட்டம் என வழங்கப்படுகிறது. ஆங்கிலேயர்களின் மக்கள் நெருக்கம் மிகுந்த பகுதிகளில் இத்தோட்டக்கலை சிறப்புற்று விளங்குகிறது. இருபதாம் நூற்றாண்டில் வீட்டின் முன் பகுதியில் உள்ள தோட்டம் சாலையை நோக்கி அமைத்தார்கள். பின்புற பகுதியென்பது ஒதுக்கப்பட்ட பகுதியாகவும், நடைபாதையாகவும் பயன்படுத்தப்பட்டது.  
ஒரு வீடு மெத்தைவீடாக இருக்கும் பட்சத்தில் பக்கவாட்டில் பாதை இருக்க வாய்ப்பில்லை. பக்கவாட்டு பாதை இல்லாதபட்சத்தில் வீட்டின்
வழியாகவே பின்புறத்தோட்டத்திற்குச் செல்ல வேண்டியிருக்கும். ஒரு வீட்டின் முகப்பு சாலையை நோக்கி இருக்கும்போது முன்புறத்தோட்டம் இருக்க வாய்ப்பில்லை.பின்புறத்தில் சிறிதளவு இடமிருக்கும்.  
இங்கிலாந்தின் வடதொழில் நகரங்களில் சிறிய வீடுகள் மற்றும் அருகருகே உள்ள வீடுகள் இருந்தன. அவைகள் இப்பொழுது அழிக்கப்பட்டுவிட்டன. முன்புறத்தோட்டமென்பது சாதாரண மற்றும் பொதுவானது. ஆகையால் மரபுத்தடைகள் மற்றும் விதிக்கு உட்பட்டதாகும். எது எப்படியோ, பின்புறத்தோட்டமென்பது தனித்துவம் மற்றும் அசாதாரணமானது. பின்புறத்தோட்டம் பல்நோக்கம் கொண்டதாக இருக்கிறது.
# ஆர். சிவானந்தம்

**ஆர். சிவானந்தம்** (*R. Sivanandam*) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். முதன் முறையாக 1984 ஆம் ஆண்டு தி.மு.க. சார்பாகத் தேர்தலில் போட்டியிட்டு தோல்வியுற்றார். இவர் 1996 மற்றும் 2006 ஆம்ஆண்டுகளில்நடந்த சட்டமன்றத் தேர்தலில், ஆரணிசட்டமன்றத் தொகுதியிலிருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் திராவிட முன்னேற்றக் கழக கட்சியைச் சேர்ந்தவர்..
# ஜெ. பிரான்சிஸ் கிருபா

**ஜெ. பிரான்சிஸ் கிருபா** (1974 - 16 செப்டம்பர், 2021) ஒரு தமிழ்நாட்டுப் புதுக்கவிதை எழுத்தாளர் ஆவார்.
# ஜெ. பிரான்சிஸ் கிருபா

## தொடக்க வாழ்க்கை

திருநெல்வேலி மாவட்டம், நாங்குநேரியை அடுத்த பத்தினிப்பாறை என்னும் சிற்றூரில் 1974-இல் பிறந்த பிரான்சிஸ் கிருபா, பள்ளிப்படிப்புடன் கல்வியை நிறுத்திக்கொண்டார்.
# ஜெ. பிரான்சிஸ் கிருபா

## படைப்புகள்

எட்டு கவிதைத் தொகுப்புகளையும் *கன்னி* என்ற புதினத்தையும் இயற்றியுள்ளார். *காமராஜ்* (2004) திரைக்கதைக்கும் தேவதேவன் பற்றிய குறும்படத்துக்கும் பங்களித்துள்ளார்.
| 2003 | மெசியாவின் காயங்கள் | கவிதைத் தொகுப்பு |  |
| --- | --- | --- | --- |
| 2005 | நிழலன்றி ஏதுமற்றவன் |  |  |
| 2006 | கன்னி | புதினம் |  |
| 2008 | மல்லிகைக் கிழமைகள் | கவிதைத் தொகுப்பு |  |
| 2009 (?) | வலியோடு முறியும் மின்னல் | தமிழினி பதிப்பகம் |  |
| 2012 | ஏழுவால் நட்சத்திரம் |  |  |
| 2016 | சம்மனசுக் காடு |  |  |
| ஜெ. பிரான்சிஸ் கிருபா கவிதைகள் |  |  |  |
| 2019 | *சக்தியின் கூத்தில் ஒளியொரு தாளம்* | படிகம் வெளியீடு | } |
# ஜெ. பிரான்சிஸ் கிருபா

## விருதுகள்

| 2007 | சிறந்த புதினம் | ஆனந்த விகடன் | *கன்னி* புதினத்துக்காக |
| --- | --- | --- | --- |
| 2008 | சுந்தர ராமசாமி விருது | நெய்தல் இலக்கிய அமைப்பு | கவிதைகளுக்காக |
| 2017 | சுஜாதா அறக்கட்டளை விருது | சுஜாதா அறக்கட்டளை | *சம்மனசுக்காடு* தொகுப்புக்காக |
| ? | மீரா விருது | *மெசியாவின் காயங்கள்* தொகுப்புக்காக அவர் உடல் பத்தினிப்பாறையில் அடக்கம் செய்யப்பட்டது. |  |
# சா. சிவசுப்பிரமணியன்

**சா. சிவசுப்பிரமணியன்**(S. Sivasubramanian)(10 செப்டம்பர் 1937 - 14 சூன் 2019) ஓர்இந்திய அரசியல்வாதிமற்றும் தமிழ்நாட்டின் முன்னாள்சட்டமன்றஉறுப்பினரும் ஆவார். இவர் 1989ஆம்ஆண்டு தேர்தலில்ஆண்டிமடம் தொகுதியிலிருந்து,திராவிட முன்னேற்ற கழக கட்சியின் வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  
1998இல் மாநிலங்களவை உறுப்பினரானார்.
# க. இரெ. சின்னராசு

**க. இரெ. சின்னராசு** (*K. R. Chinnarasu*) ஓர் இந்திய அரசியல்வாதியாவார். இவர் தமிழ்நாடு மாநிலத்தின் முன்னாள் சட்டமன்ற உறுப்பினராக இருந்தார். அனைத்திந்திய அண்ணா திராவிட முன்னேற்றக் கழகம் கட்சி சார்பாக கிருட்டிணகிரி தொகுதியில் 1977, 1980 மற்றும் 1984ஆம் ஆண்டின் தமிழ்நாடு சட்டமன்றத் தேர்தலில்போட்டியிட்டு மூன்றுமுறை வெற்றிபெற்றார்.
# ஆர். சொக்கர்

**ஆர். சொக்கர்** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1989ஆம் ஆண்டு நடைபெற்ற சட்டமன்ற தேர்தலில், விருதுநகர் தொகுதியிலிருந்து, இந்திய தேசிய காங்கிரசு கட்சியின் வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். பின்னர் 1996 ஆம் ஆண்டு நடைபெற்ற சட்டமன்ற தேர்தலில், சிவகாசி தொகுதியில் இருந்து, தமிழ் மாநில காங்கிரஸ் (மூப்பனார்) கட்சி சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  
சொக்கர் தனது சட்டமன்ற உறுப்பினர் பதவியைஜூன் 1, 2000 இல் ராஜினாமா செய்தார். அவரது மகன், சிரிராசு சொக்கர், 2016 மாநில சட்டமன்ற தேர்தலில், சிவகாசியில் போட்டியிட்டார்.
# பழுது நீக்கும் கருவிப் பெட்டி

, ரப்பர் கரைசல் குழாய் ( இரப்பர் பற்றவைப்பு திரவம்) பெரும்பாலும் ஓட்டையான இடத்தைக் குறிக்க மெழுகு வண்ணக்கட்டியினையும் உள்ளடக்குகிறது.]]
**பழுது நீக்கும் கருவி** அல்லது **சேவை கருவி** (repair kit) என்பது ஒரு சாதனத்தை பழுதுபார்ப்பதற்குப் பயன்படுத்தப்படும் பொருட்களின் தொகுப்பாகும், பொதுவாக இந்தப் பதம் கருவிகள் மற்றும் உதிரி பாகங்கள் இரண்டையும் உள்ளடக்கியது. தானுந்து, படகுகள், விமானங்கள், இருசக்கர வாகனங்கள் மற்றும் மிதிவண்டிகள் போன்ற வாகனங்களுக்காக பல கருவிகள் வடிவமைக்கப்பட்டுள்ளன, மேலும் பழுதான இடத்திலேயே பழுது பார்ப்பதற்காக வாகனத்துடன் இந்தக் கருவிகள் வைத்திருக்கப்படலாம். சில அத்தியாவசிய பாதுகாப்பு உபகரணங்களாகக் கருதப்பட்டு, உயிர்வாழும் கருவிகளும் சேர்க்கப்படலாம். இராணுவத்தில், விமானங்களில் பெரிய நீர்நிலைகளை கடக்கும் பணியாளர்கள் ஒரு தெப்பம் மற்றும் மிதவை பழுதுபார்க்கும் கருவியுடன் பொருத்தப்பட்டிருக்கலாம். வகையைப் பொறுத்து, ஒரு பொருளை வாங்கும் போது பழுதுபார்க்கும் கருவிகள் சேர்க்கப்படலாம் அல்லது தனித்தனியாக வாங்கப்படலாம்.
# பழுது நீக்கும் கருவிப் பெட்டி

## உதாரணம்

விண்வெளி வீரர்கள் கிறிஸ் பெர்குசன் (இடது), STS-135 தளபதி; டக் ஹர்லி (வலது), வலவன் மற்றும் ரெக்ஸ் வால்ஹெய்ம், இயந்திர வல்லுநர், நாசாவின் ஜான்சன் விண்வெளி மையத்தில் உள்ள விண்வெளி வாகன கருவி அமைப்பில் கருவிகள் மற்றும் பழுதுபார்க்கும் கருவிகள் பயிற்சி அமர்வில் பங்கேற்கின்றனர்.]]
மிதிவண்டி பழுதுபார்க்கும் கருவியில், பழுதான ஆன வட்டையினை சரிசெய்வதற்கான கருவிகள் மற்றும் ஒட்டுகள் மற்றும் பசை ஆகியவை இருக்கும். ஊதப்பட்ட படகுகள் மற்றும் கூடாரங்கள் போன்ற துணிப் பொருட்களில் உள்ள துளைகளை சரிசெய்ய இணைப்புகள் மற்றும் பசை உள்ளிட்ட பிற கருவிகள் பயன்படுத்தப்படுகின்றன.  
விண்வெளியில், விண்கல வெப்ப பாதுகாப்பு ஓடுகளை சரிசெய்வதற்கும், விண்வெளி உடைகளை சரிசெய்வதற்கும் கருவிகள் உருவாக்கப்பட்டுள்ளன.
# எம். செல்லமுத்து

**எம். செல்லமுத்து** (M. Sellamuthu) என்பவர் இந்திய அரசியல்வாதி மற்றும் முன்னாள் தமிழ்நாடு சட்டமன்ற உறுப்பினர் ஆவார். 1980 ஆம் ஆண்டு தமிழ்நாடு சட்டமன்றத் தேர்தலில் இந்திய பொதுவுடமைக் கட்சி (மார்க்சிஸ்ட்)யின் சார்பாக திருவாரூர் சட்டமன்றத் தொகுதியில் இருந்து போட்டியிட்டுத் தமிழ்நாடு சட்டமன்றத்திற்கு தேர்ந்தெடுக்கப்பட்டார்.
இவர், 1980-1984 வரை உள்ள காலத்தில் சட்டமன்ற உறுப்பினராக இருந்துள்ளார்.
# பெ. சு. திருவேங்கடம்

**பெரியகுளம்பாடி சுப்பராயன் திருவேங்கடம்** (17, ஆகத்து 17, 1935 - 12, செம்டம்பர், 2022) என்பவர் ஒரு இந்திய அரசியல்வாதி ஆவார். இவர் நான்கு தனித்தனி சந்தர்ப்பங்களில்தமிழ்நாடு சட்டமன்ற உறுப்பினராக பணியாற்றியுள்ளார். இவர் தமிழ்நாட்டின் திராவிட அரசியல் கட்சியான திராவிட முன்னேற்றக் கழககட்சியின் உறுப்பினர் ஆவார்.
# பெ. சு. திருவேங்கடம்

## அரசியல்வாழ்வு

இவர் 1962இல் ஊராட்சித் தலைவராகவும், 1970 இல் துரிஞ்சாபுரம் ஊராட்சி ஒன்றியக் குழு தலைவராகவும் தேர்ந்தெடுக்கப்பட்டார். அதன் பின்னர் 1977, 1980, 1989, 1996 தமிழ்நாடு சட்டமன்றத் தேர்தல்களில்,திராவிட முன்னேற்றக் கழக வேட்பாளராக, கலசப்பாக்கம் தொகுதியில் இருந்து, தமிழ்நாடு சட்டசபைக்குத் தேர்ந்தெடுக்கப்பட்டார்.
# பெ. சு. திருவேங்கடம்

## குடும்பம்

பெ. சு. திருவேங்கடத்துக்கு சகுந்தலா என்ற மனைவியும், நான்கு மகள்களும், இரண்டு மகன்களும் உள்ளனர். இவரது மகன் பெ. சு. தி. சரவணன் கலசப்பாக்கம் தொகுதியின் சட்டமன்ற உறுப்பினராக உள்ளார்.
# பொன். விஜயராகவன்

**பொன். விஜயராகவன்** (*Pon. Vijayaraghavan*) என்பவர் கன்னியாகுமரி மாவட்டஅரசியல்வாதி ஆவார்.
# பொன். விஜயராகவன்

## சட்டமன்றத் தேர்தல்

பொன். விஜயராகவன் கன்னியாகுமரி மாவட்டத்திலிருந்து மூன்று முறை தமிழக சட்டசபைக்கு தேர்ந்தெடுக்கப்பட்டார். 1977 தேர்தலில் ஜனதா கட்சி வேட்பாளராகவும், 1980 தேர்தலில் சுதந்திர வேட்பாளராகவும், 1989 தேர்தலில் மீண்டும் ஜனதா கட்சி வேட்பாளராக கிள்ளியூர் தொகுதியிலிருந்து தேர்ந்தெடுக்கப்பட்டார்.
# பொன். விஜயராகவன்

## நாடாளுமன்றத் தேர்தல்

இவர் 1980 மற்றும் 1984 தேர்தல்களை நாகர்கோவில் நாடாளுமன்ற தொகுதியில் என். தினேஷ் என்பவருக்கு எதிராக ஜனதா கட்சி]வேட்பாளராக போட்டியிட்டுத் தோற்றார். 1985 ஆம் ஆண்டு திருச்செந்தூர் தொகுதியில் ஆர். தனுஷ்கோடி ஆதித்தனுக்கு எதிராக ஜனதா கட்சியின் வேட்பாளராக போட்டியிட்டுத் தோற்றார்.
# இரா. செந்தில்

'''
மருத்துவர் **இரா. செந்தில்** *(Dr. R. Senthil)* என்பவர் பாட்டாளி மக்கள் கட்சியைச் சார்ந்த ஓர் அரசியல்வாதியாவார். இவர் தமிழ்நாட்டின்தர்மபுரி மக்களவை தொகுதியின் மூலம்14வது மக்களவை உறுப்பினராக 2004ஆம் ஆண்டில் தேர்ந்தெடுக்கப்பட்டு 2009ஆம் ஆண்டு வரை பதவி வகித்தார். இவர் 1986ஆம் ஆண்டு சென்னை, கீழ்பாக்கம் மருத்துவக் கல்லூரியில் மருத்துவ பட்டமும் மருத்துவ மேல்படிப்பினை இசுடான்லி மருத்துவக் கல்லூரியில் முடித்தார்.
# எம். பிச்சைமணி

**எம். பிச்சைமணி** (*M. Pitchaimani*) இந்திய விண்வெளி ஆராய்ச்சிக் கழகத்தின் விஞ்ஞானி ஆவார். தற்போது மிஸ்ரா தொலைதொடா்பு கண்கானிப்பு மற்றும் கட்டளை பிணையம் (ISTRAC) இன் பணி நடவடிக்கைமற்றும் உடல்நலன் பகுப்பாய்வு (MOHA) பொது முகாமையாளராக பணியாற்றுகிறார். அவர் பல்வேறு இந்திய விண்கலங்களின் இயக்க நிர்வாகத்தை மேற்பார்வையிட்டார் மற்றும் பல சவால்களை எதிர்கொண்டார். தற்போது இந்தியாவின் முதல் சந்திர கிரகணத்தின் இயக்க இயக்குநர், சந்திரயான் I. இவர் 1980 இல் இஸ்ரோவில் சேர்ந்தார்.
# ஆர். எம். பாபு முருகவேல்

**ஆர். எம். பாபு முருகவேல்** ஓர் தமிழக அரசியல்வாதி.  
2011 ஆம் ஆண்டு நடந்த தமிழ்நாடு சட்டமன்றத் தேர்தலில், ஆரணி சட்டமன்றத் தொகுதியில் தேசிய முற்போக்கு திராவிட கழகத்தின் சார்பாக போட்டியிட்டு வெற்றி பெற்றார். 2016 ஆம் ஆண்டு நடந்த தேர்தலில், இந்த சட்டமன்றத் தொகுதியில் எஸ். சேவூர் ராமச்சந்திரனிடம் தோல்வியடைந்தார்.
# காரிரத்தினக் கவிராயர்

**காரிரத்தினக் கவிராயர்** என்பவர் உரையாசிரியர்களுள் குறிப்பிடத்தக்கவர். இவர் ஒரு வைணவப் புலவராவார். இவரது காலம் 17-ம் நூற்றாண்டு ஆகும்.
# காரிரத்தினக் கவிராயர்

## பிறப்பு

இவர் திருநெல்வேலி மாவட்டத்தில் ஆழ்வார் திருநகரிக்கு அருகில் உள்ள தென்திருப்பேரையில் வேளாண் மரபில் பிறந்தவர். காரிரத்தினம் என்பது நம்மாழ்வாரின் சிறப்புப் பெயர். வைணவராகிய இக்கவிராயர் நம்மாழ்வாரின் பெயரைப் பெற்றார். இவர் ஆழ்வார் திருநகரியில் இருந்தவரும், மாறன் அலங்காரம் முதலான நூல்களை இயற்றிவருமான திருக்குருகைப் பெருமாள் கவியராயரிடம் கல்வி பயின்றார்.
# காரிரத்தினக் கவிராயர்

## கல்வி

ஆழ்வார் திருநகரில் இருந்த 'மாறன் அலங்காரம்' முதலான நுல்களை இயற்றிய திருக்குருகைப் பெருமள் கவிராயரிடம் கல்வி பயின்றார்.
# காரிரத்தினக் கவிராயர்

## எழுதிய நூல்கள்

மாறன் அலங்காரம் என்ற நூலுக்கு உரையும், திருக்குறள் பரிமேலழகர் உரைக்கு விளக்கமாக 'நுண் பொருள் மாலை' என்ற ஒரு நூலும் இயற்றியுள்ளார். 'தொல்காப்பிய நுண் பொருள் மாலை' என்ற உரை விளக்கம் எழுதியதாகக் கூறுவர்.
# காரிரத்தினக் கவிராயர்

## எழுதிய நூல்கள்

### நுண்பொருள் மாலை

திருக்குறள் பரிமேலழகர் உரைக்கு காரிரத்தினக் கவிராயர் இயற்றிய விளக்கமான நூல் 'நுண்பொருள் மாலை'. இவ்விளக்கவுரை செந்தமிழில் (6-10) வெளிவந்தது. பரிமேலழகர் உரையில் விளக்கம் காணவேண்டிய பகுதிக்கும், பலமுறை நுணுகிக் கற்றுத் தெளியவேண்டிய பகுதிக்கும் அரிய இலக்கண குறிப்புக்கும் விளக்கம் எழுதியுள்ளார்.
# ஒருங்கிணைந்த தோட்டக்கலை

**ஒருங்கிணைந்த தோட்டக்கலை** (*Synergistic gardening*) என்பது எமிலியா ஹஸ்லிப் என்பவர் உருவாக்கிய இயற்கைத் தோட்டக்கலை முறை ஆகும். இந்த முறையானது நிலைகொள் வேளாண்மையாலும், மசனோபு ஃபுக்குவோக்கா மற்றும் மார்க் போன்ஃபில்ஸ் ஆகியோரின் பணியினாலும் வலுவாக தாக்கம் பெற்றது. தோட்டத்தை நிறுவிய பிறகு, தோண்டுதல், உழுதல் அல்லது உழுதுபயிரிடுதல் போன்றவை தேவைப்படாது. மேலும் வெளிப்புற உள்ளீடுகளான இயற்கை உரம் மற்றும் பிற வேதியியல் உரங்கள் அல்லது பூச்சிக்கொல்லிகள் போன்றவைகள் இட அவசியம் இல்லை. தாவரங்கள் தேர்வு, ஈர வைக்கோல் கொண்ட தழைக்களம் மற்றும் தாவர மிகுதிகளை மறுசுழற்சி செய்தல் போன்றவைகளால் மண்வளம் பராமரிக்கப்படுகிறது.
# மாவட்ட ஆசிரியர் கல்வி மற்றும் பயிற்சி நிறுவனம், குருக்கத்தி

**மாவட்ட ஆசிரியர் கல்வி மற்றும் பயிற்சி நிறுவனம்** (*DISTRICT INSTITUTE OF EDUCATION AND TRAINING*) என்பது கீழ்வேழூர் தாலுகா நாகப்பட்டினம் மாவட்டத்தில் குருக்கத்தியில் அமைந்துள்ள அரசு ஆசிரியர் பயிற்சி நிறுவனம் ஆகும்.
# மாவட்ட ஆசிரியர் கல்வி மற்றும் பயிற்சி நிறுவனம், குருக்கத்தி

## அமைவிடம்

இது 1998-1999 ஆம் ஆண்டில் நாகப்பட்டினம் மாவட்டம், குருக்கத்தியில் அமைக்கப்பட்டது.
# மாவட்ட ஆசிரியர் கல்வி மற்றும் பயிற்சி நிறுவனம், குருக்கத்தி

## துறைகள்

1. பணி முன் பயிற்சி
1. பணியிடைப் பயிற்சி
1. கல்வி தொழில்நுட்பம்
1. மாவட்ட கருவூல தொகுப்பு
1. திட்டமிடல் மற்றும் மேலாண்மை.
1. பணி அனுபவம்.
1. கலைத்திட்டம் உருவாக்குதல், மேம்படுத்துதல்,மதிப்பிடுதல்.
# சஞ்சய் ராமசாமி

**சஞ்சய் ராமசாமி** (*Sanjay Ramasamy*) இந்திய அரசியல்வாதியும் முன்னாள் சட்டமன்ற உறுப்பினரும் ஆவார். இவர் 1991 சட்டமன்றத் தேர்தலில், விருதுநகர் சட்டமன்றத் தொகுதியில் சரத்சந்திர சின்ஹா இந்திய காங்கிரசு (சமத்துவம்) கட்சி சார்பில்போட்டியிட்டு தமிழ்நாடு சட்டசபைக்குத் தேர்ந்தெடுக்கப்பட்டார். தற்பொழுது இவர் பாரதிய ஜனதா கட்சியில் இணைந்துள்ளார்.
# எம். பன்னீர்செல்வம்

**எம். பன்னீர்செல்வம்** (M. Panneerselvam) ஓர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். பன்னீர்செல்வம் ஆம்பூர் கன்கார்டிய உயர்நிலைப் பள்ளியில் கல்வி பயின்றுள்ளார். இவர் திராவிட முன்னேற்றக் கழகம் கட்சி சார்பாக ஆம்பூர் சட்டமன்றத் தொகுதியிலிருந்து, 1967 மற்றும் 1971ஆம் ஆண்டுகள் நடந்ததமிழ்நாடு சட்டமன்றத் தேர்தல்களில்போட்டியிட்டு வெற்றிபெற்றார்.
# சம்சுதின்

**சம்சுதின்** என்ற **கா. மு. கதிரவன்** (*Samsudeen*) என்பவர் இந்திய அரசியல்வாதியும் முன்னாள்சட்டமன்ற உறுப்பினரும்ஆவார்.தமிழ்நாடு சட்டமன்றப் பேரவையில், தி. மு. க. வேட்பாளராக 1971 ஆம் ஆண்டு நடந்த தேர்தலில் போட்டியிட்டு, தென்காசி தொகுதியில் தேர்ந்தெடுக்கப்பட்டார். பின்னர் 1989 ஆம் ஆண்டு நடந்த தேர்தலில் போட்டியிட்டு, கடையநல்லூர்தொகுதியில் தேர்ந்தெடுக்கப்பட்டார்.
# விலக்கு கோட்பாடு

தாவரவியலில், **விலக்கு கோட்பாடு** (*repulsion theory*) என்பது தாவரங்களின் தண்டின் மேல் புதிதாக வளரும் இலைகளுக்கு இடையேயுள்ள தூரத்தினை எவ்வாறு சீராக்குகிறது என்பதனை விளக்க பயன்படுகிறது. இந்த கோட்பாடானது தண்டின் மேல் உள்ள ஒவ்வொரு இலையும், ஒரு புதிய இலையின் வளர்ச்சியை தடுக்க ஒரு பொருளை சுரக்கிறது என கூறுகிறது. அங்கு பொருளின் செறிவு குறைந்த அளவை அடையும் பொழுது மட்டும் முந்தைய இலையின் ஒரு குறிப்பிட்ட தூரத்திலிருந்து, ஒரு புதிய இலை வளரும். இந்த கோட்பாடு பல அறுவை சிகிச்சை மற்றும் மாதிரி சோதனைகளில் ஆதரிக்கப்படுகிறது.
# வி. கே. கிருஷ்ணமூர்த்தி

**வி. கே. கிருட்டிணமூர்த்தி** (*V. K. Krishnamurthy*) ஓர் இந்திய அரசியல்வாதியாவார். தமிழ்நாடு மாநிலத்தில் சட்ட மன்ற உறுப்பினராக இருந்தார். இந்திய தேசிய காங்கிரசு கட்சி சார்பாக இவர் ஆம்பூர் சட்டமன்றத் தொகுதியில் போட்டியிட்டு 1957ஆம் ஆண்டில் சென்னை மாநில சட்டமன்றத்திற்கு தேர்ந்தெடுக்கப்பட்டார். அத்தேர்தலில் வெற்றி பெற்ற காங்கிரசு உறுப்பினர் இருவரில் இவரும் ஒருவர். மற்றொருவர் எசு. ஆர். முனுசாமி என்பவராவார்.
# சிவ பிருந்தாதேவி

**சிவ பிருந்தாதேவி**''' (Siva Brindadevi) (1927 – 1998) அன்னை சாயிமாதாபிருந்தாதேவி என அறியப்படும் இவர் ஒரு ஆன்மிகவாதி மற்றும் சமூக சேவகரும் ஆவார்.
# சிவ பிருந்தாதேவி

## ஆதீனம்

இவர் புதுக்கோட்டையில் திலகவதியார் திருவருள் ஆதீனம் நிறுவி அதில் ஆதீனமாகவும் செயல்பட்டார்.
# சிவ பிருந்தாதேவி

## பிறப்பு

சாயிமாதா சிவபிருந்தா தேவி தமிழ்நாட்டில்புதுக்கோட்டையில் நட்டுவனார்- நல்லம்மாளுக்கு மகளாக 1927இல் பிறந்தார்.
# சிவ பிருந்தாதேவி

## படிப்பு

இவர், திருக்கோகர்ணம் ஸ்டேட் செகண்டரி பள்ளியில் 5ஆம் வகுப்பு வரை படித்தார். அது முதலாக கதை, கவிதைகள் எழுதினார்.
# சிவ பிருந்தாதேவி

## ஆன்மீக ஈடுபாடு

புதுக்கோட்டை ராணியார் உயர்நிலைப் பள்ளியில் படித்துக் கொண்டிருந்தபோதுதான், ஆன்மீக ஈடுபாடு ஏற்பட்டது. பிறகு பிருந்தவனம் எனும் தம் பெயரைப் பிருந்தாவனதேவி என மாற்றினார். நாளடைவில் புதுக்கோட்டையிலுள்ள திருவருள் மட ஆதீன கர்த்தரானார்.
# சிவ பிருந்தாதேவி

## தேசப்பற்று

1948இல் காந்தி இறந்தபோது அவரைப் பற்றி தம் முதல் கவிதையை எழுதினார். க. முத்துசாமி வல்லத்தரசு தலைமையில் நடந்த விழாவில் காந்தி,நேருவின் தியாகத்தைப் பற்றி பேசினார்.
# சிவ பிருந்தாதேவி

## மறைவு

27 நவம்பர் 1998இல் இயற்கையெய்தினார்.  
பைம்பொழில் மீரான், தலைநிமிர்ந்த தமிழச்சிகள், சூலை 2007
# எஸ். ஆர். முனுசாமி

**எஸ். ஆர். முனுசாமி** (*S. R. Munusamy}* என்பவர் ஓர் இந்திய அரசியல்வாதியும், தமிழ்நாடு மாநிலத்தின் முன்னாள் சட்டமன்ற உறுப்பினரும் ஆவார். இவர் 1957 ஆம் ஆண்டின்சென்னை மாநில சட்டமன்றத் தேர்தலில், ஆம்பூர் தொகுதியில் இருந்து, இந்திய தேசிய காங்கிரசு கட்சி சார்பாக போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார். வெற்றி பெற்ற இருவரில், மற்றொருவர் வி. கே. கிருஷ்ணமூர்த்தி ஆவார்.
# காஞ்சனா கமலநாதன்

**காஞ்சனா கமலநாதன்** *(Kanchana Kamalanathan)* ஓர் இந்திய அரசியல்வாதியும், மற்றும் தமிழகத்தின் முன்னாள் சட்டமன்ற உறுப்பினரும் ஆவார். இவர் திராவிட முன்னேற்றக் கழகம் கட்சியின் மகளிரணிசார்பாக, கிருஷ்ணகிரி சட்டமன்றத் தொகுதியில், 1989 மற்றும் 1996 ஆண்டுகளில் நடைபெற்ற தமிழ்நாடு சட்டமன்றத் தேர்தல்களில் போட்டியிட்டு வெற்றிபெற்றார்.
# உயிரியல் வானிலையியல்

**உயிரியல் வானிலையியல்** *(Biometeorology)* என்பது உயிர்க்கோளம், புவி வளிமண்டலம் இரண்டின் ஊடாட்டத்தை ஒரு பருவம் அல்லது அதற்கும் குறைவான கால அளவில் பயிலும் பல துறையிடை அறிவியல் புலமாகும். கால அளவு இதை விடக் கூடும்போது இத்துறையே **உயிரியல் காலநிலையியல்** எனப்படுகிறது. இத்துறை தாவரங்கள்,விலங்குகள் மீதான வானிலையின் விளைவுகளைக் கண்டறியும் அறிவியலாகும்.
# உயிரியல் வானிலையியல்

### தோற்றம்

உலக உயிரியல் வானிலையியல் கழகம் 1956 ஆம் ஆண்டு தோற்றுவிக்கப்பட்டது. இது பின்வரும் 5 வகை உட்பிரிவுகளைக் கொண்டது.
- தாவர வானிலையியல்
- விலங்கின வானிலையியல்
- மனித வானிலையியல்
- விண்வெளி உயிரியல் வானிலையியல்
- தொல் உயிரியல் வானிலையியல்.
இத்துறை மனிதன் உட்பட அனைத்து உயிரிகளின் நல்வாழ்வு நிலையிலும்,நோயுற்ற நிலையிலும் வானிலை சார்ந்த காரணிகளின் விளைவுகளைக் கண்டறிகிறது.
# உயிரியல் வானிலையியல்

## வானிலை, உயிர்க்கோள ஊடாட்ட நிகழ்வுகள்

வானிலை நிகழ்ச்சிகள் குறுங்கால அலவில் உயிரியல் நிகழ்வுகளின்பால தாக்கம் செலுத்துகின்றன. எடுத்துகாட்டாக, தொடுவானில் இருந்து சூரியன் காலையில் மேலெழ எழ, தாவர இலைகளில் ஒளிச்சேர்க்கை நடைபெற போத்துமான ஒளி மட்டம் கிடைக்கிறது. பின்னர், பகலில், காற்றின் வெப்பநிலையும் ஈரப்பதமும் பகுதியாக அல்லது முழுவதுமாக இலைத்துளைகள் தூண்டி மூடவைக்கின்றன. இத்தாவரத் துலங்கல் இலைகளில் ஆவிப்போக்கு வழியாக நீர் ஆவியாகி இழப்பதைத் தவிர்க்கிறது. மிகப் பொதுவாக அன்றாட வானிலையியல் மாறிகளின் படிமலர்ச்சிதவர, விலங்கின பருவமுறை சீரிசைவைக் கட்டுபடுத்துகிறது.  
வாழும் உயிரிகளும் ஒருங்கிணைந்து வானிலை பாணிகளை ஓரளவு மாற்றுகின்றன. காடுகளின் ஆவிப்போக்கு வீதம், அல்லது செறிவான தாவரத்திணைப் பொருண்மம் வளிமண்டலத்தில் நீரை ஆவி வடிவத்தில் விடுவிக்கிறது. இந்தக் கள நிகழ்வு தொடர்ந்து வேகமாக நிகழும்போது அப்பகுதியில் மழைப்பொழிவை உருவாக்குகிறது.மேலும், இன்னொரு எடுத்துகாட்டாக, தாவரங்கள் வாடும்போது இளையின் கோணம் மாறிடுவதால், சுரிய ஒளியின் எதிர்தெறிப்பும் கட்த்தலும் உட்கவர்தலும் மாறுகிறது. இது தரையில் இருந்து வளைமண்டலம் வரை சூழலின் ஒளிகவர் வீதத்தையும் உணர்வெப்ப, மறைவெப்பப் பெருக்குகளின் சார்பு முதன்மையினையும் மாற்றுகிறது . கடலியல் சார்ந்த எடுத்துகாட்டாக, கடல்நீர் உயிரியல் செயல்பாட்டால் வெளியிடப்படும் இருமீதைல் கந்தகியின் வளிமண்டல காற்றுத்தூசிப் படலத்தின்பாலான தாக்கத்தையும் கருதலாம்.
# உயிரியல் வானிலையியல்

## மனிதர்பால் வானிலையின் விளைவுகள்

உயிரியல் வானிலையியலின்முறைகளும் அளவீடுகளும் மற்ற உயிர்க்கோளபகுதிகளுக்கு அமைவதைப் போலவே மாந்தருக்கும் வளிமண்டல ஊடாட்டத்துக்கும் பொருந்துகின்றன.சில மாந்தரினக் கூறுபாடுகள் மேலும் ஆழ்ந்த ஆய்வினைக் கோருகின்றன. எடுத்துகாட்டாக, காற்றுச் சில்லிப்பு ஆய்வு மாந்தரின் மீது தொடர்ந்த காற்று, வெப்பநிலை ஏற்படுத்தும் விளைவை அவர்கள் எவ்வளவு நேரம் தாங்க இயலும் என்பதை ஆய்கிறது. அடுத்த முதன்மையான ஆய்வு, மாந்தர்பல் காற்றூடே நிலவும் ஒவ்வாமை ஈனிகள், பொலன் துகள்கள், காற்றுத்தூசுப் படலம் ஆகியவற்றின் தாக்கம் பற்றிய ஆய்வாகும்: வானிலை நிலைமைகள் இந்த ஒவ்வாமை ஈனிகள் வெளியிடப்படுவதையும் படிதலையும் ஊக்குவிக்கலாம் அல்லது எதிர்க்கலாம். சிலவேளைகளில் மக்களது உடல்நலத்தைக் கடுமையாக இவை தாக்கலாம்.
# அயோடின் மதிப்பு

வேதியியலில் **அயோடின் மதிப்பு** (*Iodine value*) என்பது 100 கிராம் வேதிப்பொருளில் கரைந்துள்ள அயோடினின் (கிராமில்) நிறையே ஆகும். அயோடின் எண் என்பது பெரும்பாலும் கொழுப்பு அமிலங்களின் நிறைவுறா தன்மையின் அளவை கண்டறிய பயன்படுகிறது. இந்த நிறைவுறா சேர்மங்களில் உள்ள இரட்டை பிணைப்புகளில் அயோடின் சேர்மங்கள் வினை புரிகின்றன. அதிகC=C பிணைப்புள்ள கொழுப்பு சேர்மங்களில் அயோடின் எண் மதிப்பு அதிகமாக இருக்கும்.  
தேங்காய்எண்ணெய்அதிகநிறைவுற்றதன்மைகொண்டுள்ளதைஅட்டவணையிலிருந்துதெரிகிறது. அதாவதுஇதுசவர்க்காரம் தயாரிக்கமிகவும்உகந்தது. ஆனால் ஆளிவிதை அதிக நிறைவுறாத் தன்மை கொண்டுள்ளதால் உலர்ந்த எண்ணெய் தயாரிக்கவும், எண்ணெய் வண்ணப் பூச்சி தயாரிக்கவும் பயன்படுகிறது.
# அயோடின் மதிப்பு

## அயோடின் மதிப்புகளின் அட்டவணை

| துணி எண்ணெய் | 163 – 173 |  |
| --- | --- | --- |
| திராட்சை விதை எண்ணெய் | 124 – 144 |  |
| பாமாயில் எண்ணெய் | 44 – 51 |  |
| ஆலிவ் எண்ணெய் | 80 – 88 |  |
| தேங்காய் எண்ணெய் | 7 – 12 |  |
| பனை கர்னல் எண்ணெய் | 16 – 19 |  |
| கொக்கோ வெண்ணெய் எண்ணெய் | 35 – 40 |  |
| ஜொஜோபா எண்ணெய் | 80 ~ 82 |  |
| கசகசா எண்ணெய் | 133 ~ 133 |  |
| பருத்தி விதை எண்ணெய் | 100 – 117 |  |
| மக்காச்சோள எண்ணெய் | 109 – 133 |  |
| கனோலா எண்ணெய் | 110 – 126 |  |
| ரப் சீடு எண்ணெய் | 94 – 120 |  |
| கோதுமை முளை எண்ணெய் | 115 – 134 |  |
| சூரியகாந்தி எண்ணெய் | 118 – 144 |  |
| ஆளி நெய் | 136 – 178 |  |
| சோயா அவரை எண்ணெய் | 120 – 136 |  |
| கடலை எண்ணெய் | 84 – 106 |  |
| அரிசித் தவிட்டு எண்ணெய் | 95 – 108 |  |
| வாதுமை கொட்டைஎண்ணெய் | 120 – 155 | } |
# அயோடின் மதிப்பு

## ஆராய்ச்சி நெறிமுறையியல்

இந்த குறிப்பிட்ட பகுப்பானது அயோடின் வெளியேற்ற அளவியலானது ஒரு எடுத்துக்காட்டாகும். அயோடின் கரைசலானது மஞ்சள்/பழுப்பு நிறமாக இருக்கும்.ஆயினும், இது சோதனை செய்யப்படக்கூடிய கரைசலுக்கு சேர்க்கபடும் போது, அயோடின் உடன் செயல்படும் எந்த இரசாயனத் தொகுதியும் (வழக்கமாக இந்த சோதனை C = C இரட்டை பிணைப்புகளில்) ஓரளவு வலிமையை அல்லது நிறத்தை (அயோடின் கரைசலை ஏற்பதன் மூலம்) குறைக்கின்றன. இதனால்ஒரு தீர்வுக்குத் தேவைப்படும் அயோடின் அளவு, மஞ்சள் / பழுப்பு நிற நிறத்தை தக்கவைத்துக்கொள்வதன் மூலம் அயோடின் கவரக்கூடிய குணாதிசயங்களை தீர்மானிக்க பயன்படுத்தலாம்.  
பகுப்பாய்வு இந்த முறை தொடர்புடைய இரசாயன எதிர்வினை டயோடோ அல்கேனே (R மற்றும் R 'ஆல்கைல் அல்லது பிற கரிம தொகுதிகளை அடையாளப்படுத்துதல்) உருவாக்கும்.
: <math>\mathrm{R{-}CH{=}CH{-}R' + I_2 \longrightarrow R{-}CHI{-}CHI{-}R'}</math>
முன்னோடி ஆல்கீன் (RCH = CHR ') நிறமற்றது, மேலும் இது ஆர்கனோஅயோடின் தயாரிப்பு (RCHI-CHIR') ஆகும்.  
ஒரு வழக்கமான செயல்முறை, கொழுப்பு அமிலம் ஆனஸ் அல்லது விஜ்ஸ் கரைசல் ஒரு அதிகமாக, வினைபுரிகிறது, இவை, அயோடின் மோனோபுரோமைடு (IBr) மற்றும் அயோடின்மோனோகுளோரைடு
கரைசலுடன் (ICl) உறைபனி அசிட்டிக் அமிலம். அயோடின் மோனோபிரைடு (அல்லது மோனோகுளோரைடு) பின்னர் பொட்டாசியம் அயோடைடுடன் செயல்பட அனுமதிக்கப்படுகிறது, அது அயோடைனுக்கு மாற்றியமைக்கப்படுகிறது, இதன் செறிவு சோடியம் தியோஸ்சுஃபெட்டுடன் டிடரேஷன் மூலம் தீர்மானிக்கப்படுகிறது[9]
# அயோடின் மதிப்பு

## ஆராய்ச்சி நெறிமுறையியல்

### ஹுல்பெல்லின் அயோடின்

அயோடினைக் கொண்டு மெர்குரிக் குளோரைடு முன்னிலையில் உள்ள ஹுல்பெல்லின் அயோடின் மதிப்பை அறிமுகப்படுத்தியது, ஆனால் உண்மையான ரஜெண்டுடன் (அநேகமாக அயோடின் குளோரைடு) மெர்குரிக் குளோரைடு மற்றும் அயோடின் ஆகியவற்றில் இருந்து உருவானது. அயோடின் அல்லாத அயோடின் அல்லாத செல்லுபடியாகாத வரையறையானது சாதாரண முறையாகும்
# திருவண்ணாமலை கால்நடைச் சந்தை

**திருவண்ணாமலை கால்நடைச் சந்தை** என்பது தமிழ்நாட்டின், திருவண்ணாமலையில் ஆண்டுக்கு ஒருமுறை ஒரு வாரம் நடைபெறும் கால்நடை சந்தையாகும். இது கார்த்திகை தீப விழாவை ஒட்டி ஆண்டுதோறும் நடக்கிறது. இந்தச் சந்தை நூற்றாண்டுகளாக நடத்தபட்டு வருவதாக தெரிகிறது.  
பல்வேறு வகைகளைச் சார்ந்த மாடுகள், குதிரைகள், ஆடுகள், மாட்டு வண்டிகள், குதிரை வண்டிகள் போன்றவை இச்சந்தைக்குக் கொண்டு வரப்படுகின்றன. மாடுகள், குதிரைகள் போன்றவற்றுக்குத் தேவைப்படும் கயிறு, மணி போன்றவற்றை விற்க தற்காலிகக் கடைகள் சந்தைக்கு அருகில் அமைக்கப்படுகின்றன. இன்றைக்கு மாடுகள், குதிரைகள் போன்றவற்றை வெளியூர்களிளிருந்து கொண்டு வருவதற்கு மோட்டார் வாகனங்களைப் ( சுமையுந்து, உழுவை ஊர்தி,) பயன்படுத்துகின்றனர். மோட்டார் வாகனங்களின் வருகைக்கு முன்பு பல்வேறு ஊர்களிலிருந்து தங்கள் கால்நடைகளை பல நாட்கள் கால்நடையாகவே நடத்தி வந்து விற்பனை செய்திருப்பதை அறிய முடிகிறது
# திருவண்ணாமலை கால்நடைச் சந்தை

## பயண வழி

பெரும்பாலும் தென்மாவட்டங்களைச் சார்ந்தவர்கள் காட்டுமன்னார்குடி - கம்மாபுரம் - எலவனாசுர்பேட்டை புகைப் பட்டி - திருக்கோயிலூர் - மாத்தூர் வழியாக திருவண்ணாமலையை வந்தடைந்தார்கள்.
# திருவண்ணாமலை கால்நடைச் சந்தை

## சந்தை வியாபாரிகளின் வழக்கம்

இவர்களின் பயணத்தின் பொழுது அவர்களுடன் குதிரையினை அலங்காரம் செய்வதற்குரிய பொருட்கள், மாற்று உடை, சமையல் பாத்திரங்கள், அரிசி பருப்பு உள்ளிட்ட மளிகைப் பொருட்கள் அனைத்தையும் ரேக்ளா வண்டியின் அடியில் வைத்துக் கொண்டு வருகின்றனர். வழியில் ஓய்வெடுக்கும் இடங்களிலேயே உணவு சமைத்து உண்பதை வழக்கமாக கொண்டுள்ளனர்.
# கொ. கோபிநாத்

**கொ. கோபிநாத்** (*K. Gopinath*, பிறப்பு: நவம்பர் 19, 1962) என்பவர் ஓர் இந்திய அரசியல்வாதி. இவர் தமிழ்நாடு சட்டமன்ற முன்னாள் உறுப்பினர் ஆவார். இவர் இந்திய தேசிய காங்கிரசு கட்சி சார்பாக ஓசூர் சட்டமன்றத் தொகுதியில் 2011ஆம் ஆண்டின் தமிழ்நாடு சட்டமன்றத் தேர்தலில் போட்டியிட்டு வெற்றிபெற்றார். இதற்கு முன் இவர் இத்தொகுதியில் இருந்து இதே கட்சி சார்பாக2001மற்றும்
2006 ஆம் ஆண்டுகளில் நடைபெற்ற தமிழ்நாடு சட்டமன்றத் தேர்தல்களில் போட்டியிட்டு வெற்றி பெற்றுள்ளார்  
தமிழ்நாடு சட்டமன்றத் தேர்தல், 2016 இல் இத்தொகுதியில் இவர் அனைத்திந்திய அண்ணா திராவிட முன்னேற்றக் கழகவேட்பாளர் பாலகிருஷ்ணா ரெட்டியிடம் தோல்வி அடைந்தார்.
# கொ. கோபிநாத்

## இளமைப்பருவம்

இவர் கிருஷ்ணகிரி மாவட்டம், ஓசூர்பகுதியில் 1962ஆம் ஆண்டு நவம்பர் 19ஆம் நாள் பிறந்தார். இவரது தந்தை கொண்டப்பா ஆவார். இவர் மணமானவர்.
# கொ. கோபிநாத்

## இளமைப்பருவம்

### போட்டியிட்டவை

| தேர்தல்கள் | தொகுதி | கட்சி | முடிவு | வாக்கு விழுக்காடு | எதிர் வேட்பாளர் | எதிராக போட்டியிட்ட கட்சி | எதிர் வேட்பாளரின் வாக்கு விழுக்காடு |  |
| --- | --- | --- | --- | --- | --- | --- | --- | --- |
| தமிழ்நாடு சட்டமன்றத் தேர்தல், 1996 | ஒசூர் | காங்கிரசு | *தோல்வி* | 9.42 | பி. வெங்கடசுவாமி | ஜனதா தளம் | 34.89 |  |
| தமிழ்நாடு சட்டமன்றத் தேர்தல், 2001 | ஒசூர் | காங்கிரசு | *வெற்றி* | 35.24 | பி. வெங்கடசுவாமி | பாஜக | 30.25 |  |
| தமிழ்நாடு சட்டமன்றத் தேர்தல், 2006 | ஒசூர் | காங்கிரசு | *வெற்றி* | 42.08 | வி. சம்பங்கி ராமையா | அதிமுக | 36.26 |  |
| தமிழ்நாடு சட்டமன்றத் தேர்தல், 2011 | ஒசூர் | காங்கிரசு | *வெற்றி* | 37.79 | எஸ். ஜான்திமோதி | தேமுதிக | 29.56 |  |
| தமிழ்நாடு சட்டமன்றத் தேர்தல், 2016 | ஒசூர் | காங்கிரசு | *தோல்வி* | 30.92 | பாலகிருஷ்ணா ரெட்டி | அதிமுக | 41.59 |  |
| இந்தியப் பொதுத் தேர்தல், 2024 | கிரூஷ்ணகிரி | காங்கிரசு | *வெற்றி* | 42.3 | வி. ஜெயபிரகாஷ் | அதிமுக | 25.8 | } |
# நச்சுத்தாவரம்

]]**நச்சுத்தாவரம் ** (Bane (plant) பேண் எனும் இந்தச் சொல்லானது பழமையான ஆங்கிலத்தின் பனா எனும் சொல்லில் இருந்து உருவானது. இந்தச் சொல்லுக்கு இறப்பினை எற்படுத்துவது, நச்சு என்பது பொருளாகும்.
# நச்சுத்தாவரம்

## வகைகள்

ஒற்றை இனங்கள், இனப்பெருக்கம் அல்லது நச்சு நிறைந்த குடும்பம் ஆகியவை தனித்தனியாக பேண் என குறிப்பிடப்படுகின்றன.
# நச்சுத்தாவரம்

## வகைகள்

### ஆஸ்திரிய சிறுத்தை நச்சுத் தாவரம்

*டொரோனிகம் ஆஸ்ட்ரியாகம்*, இது 45 முதல் 60 செ.மீ இடைவெளியுடன் சுமார் 60 முதல் 90 சென்டிமீட்டர் உயரத்திற்கு வளரும். சிறிது நீர் தேவைப்படுகிறது, வசந்த காலத்தின் பிற்பகுதியில் கோடையின் தொடக்கத்தில் பூக்கும், மற்றும் பிரகாசமான மஞ்சள் நிற பூக்களைக் கொண்டுள்ளது.
# நச்சுத்தாவரம்

## வகைகள்

### லியோபார்ட்டின் பேன்

டோரோனிக்கம் ஓரியண்டலே, லிட்டில் லியோ என்றும் அழைக்கப்படுகிறது. இது 23 முதல் 30 செ.மீ இடைவெளியுடன் 40 முதல் 46 செமீ வரை அதிகரிக்கும். அதன் அனைத்து பகுதிகளும் நச்சுத்தன்மை கொண்டது.
# அகாரிகஸ் பைஸ்போரஸ்

## வகைப்பாடு

இந்த காளான் முதலில் *Mordecai Cubitt Cooke என்ற ஆங்கில தாவரவியல் அறிஞரால் விவரிக்கப்பட்டது. இவர் 1871 ல் தனது Handbook of British Fungi என்ற புத்தகத்தில் *அகாரிகஸ் கம்பெஸ்டிரிஸ்* (வகை. *ஹார்டென்சிஸ்*) என்ற காளான் இனத்தின் ஒரு வகையாக குறிப்பிட்டார். பின்னர் Jacob Emanuel Lange என்ற டச்சு நாட்டு காளான் இயல் அறிஞர் இதனை வளர்க்கக்கூடிய தனி காளான் இனமான *சாலியோட்டா ஹார்டென்சிஸ்* (வகை. *பைஸ்போரா*) என 1926 ல் குறிப்பிட்டார். 1938 ல் *சாலியோட்டா பிஸ்போரா* என்ற தனி சிற்றினமாக உருவாக்கப்பட்டது. தற்போதைய தாவரவியல் பெயரான *அகாரிகஸ் பைஸ்போரஸ்'' 1946 ல் Emil Imbach என்பவரால் வழங்கப்பட்டது. பின்னர் பிரெஞ்ச் வேளாண் வல்லுநரான என்பவரால் காளான் மறு நடவு செய்யும் முறை அறிமுகப்படுத்தப்பட்டது.
# அகாரிகஸ் பைஸ்போரஸ்

## ஊட்டச்சத்து மதிப்பீடு

100 கிராம் அளவுடைய உணவுக் காளானில் 93 கிலோஜுல் (22 கிலோ கலோரி) ஆற்றல் உள்ளது. மேலும் இதில் பி வைட்டமின்கள், வைட்டமின் டி (எர்கோகால்சிஃபெரால் - வைட்டமின் டி2), ரைபோஃபிளேவின், நியாசின், பாண்டோதனிக் அமிலம் ஆகியவை காணப்படுகின்றன....